b'\n_START_ARTICLE_\nBrescia Calcio\n_START_SECTION_\nIstorie\n_START_PARAGRAPH_\nEchipa a fost fondat\xc4\x83 \xc3\xaen 1911 ca Brescia Fotbal Club, intr\xc3\xa2nd \xc3\xaen divizia Terza Categoria \xc3\xaen acela\xc8\x99i an. \xc3\x8en 1913 a promovat \xc3\xaen prima divizie, \xc8\x99i din 1929 a jucat \xc3\xaen Serie A \xc3\xaen \xc8\x99ase din cele \xc8\x99apte sezoane care au urmat. Brescia a jucat \xc3\xaen primele dou\xc4\x83 divizii, succesiv, p\xc3\xa2n\xc4\x83 \xc3\xaen 1982, c\xc3\xa2nd a retrogradat \xc3\xaen Serie C1. A promovat din nou \xc3\xaen Serie B \xc3\xaen 1985. Brescia nu a jucat dec\xc3\xa2t patru sezoane \xc3\xaen afara primelor dou\xc4\x83 divizii din Lega Calcio. Numai unsprezece cluburi din Italia au o performan\xc8\x9b\xc4\x83 mai bun\xc4\x83. _NEWLINE_Brescia Calcio a c\xc3\xa2\xc8\x99tigat Cupa Anglo-Italian\xc4\x83 \xc3\xaen 1994, cea mai mare performan\xc8\x9b\xc4\x83 din istoria echipei p\xc3\xa2n\xc4\x83 atunci. \xc3\x8en sezonul de Serie A 2000/2001, ajutat\xc4\x83 de fotbalistul Roberto Baggio a ajuns pe locul 7, cea mai bun\xc4\x83 clasare a clubului, calific\xc3\xa2ndu-se \xc3\xaen Cupa UEFA Intertoto. Brescia a ajuns \xc3\xaen finala acestei cupe, dar a pierdut-o \xc3\xaen dubla man\xc8\x99\xc4\x83 cu Paris Saint-Germain din cauza regulii golului din deplasare. Baggio a stat patru ani la Brescia \xc3\xaenainte de a se retrage \xc3\xaen 2004, echipa fiind cunoscut\xc4\x83 cu numele de "Brescia lui Baggio". \xc3\x8en urm\xc4\x83torul sezon dup\xc4\x83 retragerea lui Baggio (sezonul 2004/2005), echipa a retrogradat din Serie A de pe locul 19. _NEWLINE_C\xc4\x83pitanul Spaniei \xc8\x99i actualul antrenor al echipei FC Barcelona Josep Guardiola, celebrul rom\xc3\xa2n Gheorghe Hagi, atacantul Italiei Luca Toni, \xc8\x99i Andrea Pirlo (n\xc4\x83scut \xc3\xaen Brescia) au jucat la Brescia Calcio.\n_START_SECTION_\nNumere retrase\n_START_PARAGRAPH_\n10 \xe2\x80\x93  Roberto Baggio, atacant, 2000\xe2\x80\x932004_NEWLINE_13 \xe2\x80\x93  Vittorio Mero, funda\xc8\x99, 1998\xe2\x80\x932001, 2002'